बोलाइँदा ‘रानी शर्मा’ भनिए पनि रानीकुमारी तिवारी हो, औपचारिक नाम । त्रिभुवन विश्वविद्यालयको शिक्षाशास्त्र केन्द्रीय विभागमा कर्मचारी थिइन् । तर, राजनीतिमा लागेको नशाले जागिर छोड्ने अवस्थामा पु¥यायो । ०७० कै संविधानसभा निर्वाचनमा समानुपातिक उम्मेदवार थिइन् । तर, छानिनेमा परिनन् । यसपटक प्रतिनिधिसभामा महन्थ ठाकुरले जितेको महोत्तरी क्षेत्र नं. ३ को प्रदेशसभा २ मा बाट ७ हजार ४ सय ३० मतका साथ जित हासिल गरिन् । काठमाडौंमै हुर्किएकी र पढेकी उनी तराई–मधेस राजनीतिको गर्मागर्मी शुरु भएपछि पुख्र्यौली जिल्ला महोत्तरीलाई केन्द्र बनाएर सक्रिय रहँदै आइन् ।
